b"\n_START_ARTICLE_\nFredorada de desembre de 2001\n_START_SECTION_\nEfectes de la fredorada de desembre de 2001\n_START_PARAGRAPH_\nS'observa els efectes de la inversi\xc3\xb3 t\xc3\xa8rmica per exemple a Bo\xc3\xad (2.540 m d'altitud) i Lleida (290 m) la temperatura m\xc3\xadnima \xc3\xa9s la mateixa (-14\xc2\xa0\xc2\xb0C); a la Garrotxa va ser m\xc3\xa9s greu la gla\xc3\xa7ada a la Vall d'En Bas (463 m) per\xc3\xb2 amb acumulaci\xc3\xb3 d'aire fred per estar envoltada de muntanyes que no pas a Olot que est\xc3\xa0 pr\xc3\xa0cticament a la mateixa al\xc3\xa7ada(421 m); a Osona Gurb, al fons de la Plana de Vic, (517 m) enregistra 11\xc2\xa0\xc2\xb0C menys que Muntanyola (m\xc3\xa9s alta a 809 m d'altitud). Finalment la m\xc3\xadnima temperatura enregistrada el desembre de 2001 va ser la de Das a 1.096 m d'altitud (-22'6\xc2\xa0\xc2\xb0C) situaci\xc3\xb3 que tamb\xc3\xa9 \xc3\xa9s efecte de la inversi\xc3\xb3 de temperatures, ja que a l'alta muntanya cerdana les temperatures m\xc3\xadnimes van ser uns 10 graus m\xc3\xa9s altes._NEWLINE_Com que el fred va anar acompanyat de nevades quasi a nivell de mar i la neu es va gla\xc3\xa7ar a les carreteres, hi va haver problemes en les comunicacions i el transport. En l'agricultura van ser especialment afectades les oliveres de les terres de ponent, ja que a partir de -7\xc2\xa0\xc2\xb0C hi ha danys en la vegetaci\xc3\xb3, en molts casos la part a\xc3\xa8ria de les oliveres va morir per\xc3\xb2 com les arrels no van ser afectades van rebrotar posteriorment. Es van aplicar uns ajuts oficials de la Generalitat de Catalunya pels danys agr\xc3\xadcoles de desembre de 2001."